Foto: Gru-ongeluk naby Nelspruit eis sewe | Maroela Media
Foto: Gru-ongeluk naby Nelspruit eis sewe
Sewe mense is dood en sewe is ernstig beseer nadat 'n viertrekvoertuig en 'n minibus-taxi Vrydagoggend op die N4-snelweg tussen Nelspruit en Malelane gebots het.
"Sewe mense is dood. Vyf slagoffers was in die taxi en twee in die ander voertuig," het Moeti Mmusi, Mpumalanga se veiligheidswoordvoerder, gesê. Die sewe mense wat ernstig beseer is, is na 'n hospitaal in Nelspruit gehaas.
Die oorsaak van die ongeluk is nog nie bekend nie en word deur die polisie ondersoek.
Vusi Shongwe, LUR vir veiligheid en sekuriteit, het sy medelye met die slagoffers se families uitgespreek. "Te veel lewens word op ons paaie verloor," het Shongwe gesê. Met die ekstra verkeer op die paaie as gevolg van die skoolvakansie het Shongwe 'n beroep op alle motoriste gedoen om versigtig en verantwoordelik te bestuur.
Malelane Mpumalanga N4 Nelspruit
"Boikot Loftus oor raskwotas"
Liedjietuin vir Afrikaans ingerig
die oorsaak van die ongeluk? Ek kan jou se. daar is padwerke daar en so een power outjie wat sy vlaggie langsaam wapper. Jy wag nogal lank,kom ons se so +- 20 min by een van die 3 stop en go's. As daai liggie groen slaan, dan sien jy hoe die taxi's en ander wat nie kan wag nie, so vinning ry net om voor die ou voor hulle te kom. Ek het al taxi's gesien wat die vlaggie wapperer vloek omdat hy nie gou genoeg uit hulle pad spring soos hulle jaag nie. HULLE HET GEEN RESPEK VIR HULLE… Lees meer »
Jy is reg Nicolene – hulle het geen respek vir hulle insittendes nie!!
Veral as 'n mens weet dat daar padwerke is of meeste mense ook nou al weet dat die meeste paaie daar nie goed is nie, behoort voertuie stadig te ry en kyk mens vir al die ander voertuie om jou ook. Met soveel beseerdes en oorledenes is dit duidelik dat die impak erg was bloot omdat die voertuie te vining gery het. As mens dink daar is bestuurders wat nie respek het vir ander se lewens nie, dan bestuur 'n mens juis so om hulle te vermy… Die lewensverlies is onnodig en hartverskeurend..